ועדת הכלכלה, כנסת 25, פרוטוקול מספר 215, 2023-10-24 00:00

שלום דנינו: אנחנו פותחים דיון של ישיבת ועדת הכלכלה, בנושא: מתן עדיפות בנמלים לחומרי גלם ולסחורה לתעשיות חיוניות ולתעשיית המזון

בועז טופורובסקי: והתרופות? או רק המזון?         

שלום דנינו: מזון ותרופות, מה שחיוני

קריאה: חיוני זה גם נייר, פלדה

שלום דנינו: מי רוצה לפתוח את הדיון, כדי שנבין מה המצב בנמלים?     

בועז טופורובסקי: ועם הנהגים והמשאיות

שלום דנינו: חגי, אתה תתחיל? אבל הייתי רוצה להתחיל מהנמלים ולקבל תמונת מצב על הקצב, הכניסה, היציאה, ספנות, קווים

פיני פרנקו: אין לי בעיה להתחיל לדבר

שלום דנינו: מי אתה?     

פיני פרנקו: פיני פרנקו, מנמל מספנות ישראל

שלום דנינו: תתחיל אתה

פיני פרנקו: בדיון הקודם התחלתי להסביר

פיני פרנקו:  נלך אחורה – הנמלים או לפחות נמל מספנות ישראל עובד ב-full blast

פיני פרנקו:  אנחנו עובדים כמו ביומיום

פיני פרנקו:  הכמויות שנפרקות אצלנו, כמובן, בהתאם לאוניות שמגיעות, מתחילת האירוע ועד היום הן בסביבות 175 אלף טונות של סחורות נפרקו בנמל

פיני פרנקו:  אנחנו נמצאים בלחץ גדול, כי גם אוניות שמופנות מהדרום מגיעות אלינו

פיני פרנקו:  יש גם אוניות שהיו מיועדות מראש להגיע אלינו

שלום דנינו: מה זה מהדרום? מנמל אשדוד פורקים אצלכם?     

פיני פרנקו: כן, אוניות שהופנו מנמלים דרומיים הגיעו לצפון, גם אלינו, גם לחיפה, גם ל-SIPG

קריאה: פיני, סליחה

קריאה:  אני חושב שאולי כדאי שצדוק, בתור הרגולטור – כי אני לא בטוח שכולם מכירים - - -     

שלום דנינו: תאפשר לי, בבקשה, לנהל את הדיון

שלום דנינו:  אני מודה לך, חבר יקר

שלום דנינו:  תמשיך, בבקשה

פיני פרנקו: הבעיות הגדולות שאנחנו חווים הן בעיות של אי הוצאה סדירה של חומר שנפרק בנמל, מקומות אחסון שלאט-לאט הולכים ומצטמצמים, עד למצב שבסופו של דבר, כנראה לא נוכל לפרוק אוניות יותר כי לא נוכל לאחסן את הסחורה הזאת

שלום דנינו: אתה יודע להצביע בדיוק אם זה מפעלים או עסקים שהם סגורים ובעצם לא מוציאים את הסחורות?     

פיני פרנקו: זה שילוב

פיני פרנקו:  אם אני פותח עכשיו את רשימת הלקוחות שלנו, אני יכול להצביע על לקוחות של מפעלים שלא עובדים

פיני פרנקו:  חלקם זה בגלל שהם נמצאים באיזורים שהם מאוד בעייתיים, ולכן הם לא עובדים

פיני פרנקו:  חלקם זה בגלל עובדים שלא מגיעים לעבודה

פיני פרנקו:  ישב פה קודם נציג של חברת נוימן שהסביר את זה

פיני פרנקו:  אישורים לעובדים פלסטינים, ודברים כאלה

פיני פרנקו:  תוסיף לזה עובדה שמשאיות בתחומים מסוימים, גם גויסו וגם הייתה בעיה לפני האירוע הזה של מחסור בנהגים, וגם שם אנחנו חווים ירידה גדולה מאוד

פיני פרנקו:      כאמור, ממצב של 350 עד 400 משאיות, ירדנו מתחילת האירוע הזה לכמות ממוצעת של כ-100 משאיות

פיני פרנקו:  בפיקים אנחנו מגיעים ל-130

פיני פרנקו:  ניסיונות למצוא פתרונות מתחת לשטיח אפילו – עבודה מול רכבת ישראל, פינויים בצורה מסיבית ככל הניתן בדרכים שלא עשינו בעבר

פיני פרנקו:      הבעיה שמטרידה מאוד לפחות את הנמל שלנו זה הנושא של אי פינוי

פיני פרנקו:  אנחנו נגיע למצב שלא נוכל לעמוד מול אוניות ולהגיד להם: תיכנסו, למרות שיהיו לי רציפים פנויים

בועז טופורובסקי: סליחה, רק הערת ביניים

בועז טופורובסקי:  ראית פער בין מה שאמר כאן קודם משנה למנכ"ל משרד הכלכלה: אין בעיות? אנחנו מסתכלים במקרו, ואין בעיות

שלום דנינו: לא, לא

שלום דנינו:  בועז, אני לא מסכים עם הניתוח שלך

בועז טופורובסקי: למה?     

שלום דנינו: כי הירידה במשאיות זה לא רק כתוצאה מכך שיש פחות נהגים במשאיות, אלא גם מהסיבה שמפעלים לא מושכים את הדברים, כמו שהוא אמר

בועז טופורובסקי: ראינו את הדרישה ומה אומרים המפעלים

בועז טופורובסקי:  אבל תיכף נשמע

בועז טופורובסקי:  אולי באמת אני לא הבנתי מה קורה

ששון גואטה: אין פתרונות אחסון

ששון גואטה:  מפעלים שלא מושכים, אז אין לנו פתרונות אחסון

קריאה: אני מציע שתשמעו את כל הנמלים לפני שתקפצו למסקנות

קריאה:  בינתיים, עם כל הכבוד למספנות, הם 7% מפעילות - - -     

שלום דנינו: חבר יקר, אתה יכול לאפשר לנו לעשות את זה מסודר?     

קריאה: זה מה שאני מנסה לעשות

שלום דנינו: תשאיר לנו את התפקיד לסדר את זה

שלום דנינו: אני רוצה לעבור לנמל אשדוד

קריאה: אולי לפני הנמלים תשמע את מועצת המובילים, כי אני משרת בסוף את כל הנמלים

שלום דנינו: כולם משרתים את כולם

שלום דנינו:  אני רוצה לשמוע את הנמלים

קריאה: הם ידברו איתך נקודתית

שלום דנינו: אתה מוכן לאפשר לנהל את הדיון בסדר הזה?     

קריאה: אבל אנחנו חוזרים על אותו הטעויות

שלום דנינו: אתה יכול, בבקשה, פעם אחרונה, לאפשר לנו לנהל את הדיון? מודה לך

שלום דנינו:  נמל אשדוד

אלי בר יוסף: מבחינת הקיבולת של נמל אשדוד – זה נשמע אבסורד – אנחנו נמצאים במצב הכי טוב שהיינו מאז ומעולם

אלי בר יוסף:  יש לנו עודף אחסנה של כמעט 50%

אלי בר יוסף:  ירדנו בסביבות 30% בפעילות

אלי בר יוסף:  מבחינת כמות משאיות אנחנו בירידה משמעותית, אבל בגלל הירידה בפקקים ובעומסים, יש שיפור גדול מאוד בתפוקות, כי סבב משאיות עובד הרבה יותר טוב מאשר בעבר

שלום דנינו: למה אתה מתכוון?     

אלי בר יוסף: סבב משאית, זה אומר שכשהיא יוצאת, מגיעה לנקודת היעד שלה וחוזרת, אז היא יכולה לעשות יותר סבבים בגלל פחות עומסים בכבישים

אלי בר יוסף:  מבחינת כוח-אדם, לנמל אומנם יש אחוז גבוה, קרוב ל-10% מגויסים, ועוטף עזה – ביחד אני מכליל את שניהם

אלי בר יוסף:  מצד שני, יש גיוס יוצא מן הכלל של העובדים, הוועדים, כולם רתומים, באים לעבודה ונותנים את כל מה שצריך, כך שמהבחינה הזאת אנחנו עובדים בשגרה לכל דבר

אלי בר יוסף:      לצערי, עקב מספר החלטות, גם של פיקוד העורף, היו הסטות בשבוע הראשון שיכלו להימנע, בגלל מכולות חומ"ס בודדות שבגללן הוסטו אוניות עם כמויות גדולות מאוד של מכולות לצפון

אלי בר יוסף:  ברגע שבשבוע השני התחילו לחזור בהדרגה מפעלים בדרום לעבודה, כולל בעוטף, יש אתגר גדול מאוד לשנע מכולות אשדודיות, רכבים, מתכות, וכל מה שהוסט לצפון, להעביר את זה לדרום

אלי בר יוסף:  מטבע הדברים, יש מחסור בנהגים

אלי בר יוסף:  כמו שדיווחו פה, הרבה נהגים ומשאיות גויסו, ולכן הסבב במקרה הזה הוא הפוך

אלי בר יוסף:      אנחנו כל הזמן נמצאים בקשר עם צדוק מרשות הספנים והנמלים

אלי בר יוסף:  רספ"ן הקים פורום של כלל מנכ"לי החברות

אלי בר יוסף:  אנחנו יושבים גם בפורום הזה וגם בווטסאפ, ונמצאים בקשר שוטף

אלי בר יוסף:  צדוק מעדכן גם בשמנו את ווטסאפ החירום של משרד התחבורה

אלי בר יוסף:  מבחינת סנכרון מידע, יש סנכרון שוטף כל הזמן

אלי בר יוסף:  אנחנו מקיימים הערכה יומית בכל מה שקשור לצוותים

שלום דנינו: אני רק אעדכן את דוד

שלום דנינו:  התחלנו פה סבב, לדעת מה קורה בנמלים

שלום דנינו:  נמל מספנות ישראל מספר שהסחורות שלו נמשכות מסיבות שונות של נהגים, ולא כל מה שיכול להימשך נהגים

שלום דנינו:  ומפעלים שלא מושכים כי הם לא עובדים או כי הם מצומצמים או כי עובדים לא באים, כמו מעבר לקו הירוק, אז זה מקטין להם את שטח האחסון, ועוד מעט הם מתמלאים עד הסוף

שלום דנינו:  זה גם כתוצאה מזה שהסיטו אוניות מנמל אשדוד צפונה לחיפה ולמספנות ישראל

שלום דנינו:      אלה הנושאים בינתיים

שלום דנינו:  עכשיו אנחנו בנמל אשדוד, ומנסים להבין מה המצב שם

שלום דנינו:  מה שרע בצפון טוב בדרום, כי יש לו יותר שטח, בכבישים המפונים הסבבים של המשאיות קצת יותר גדולים

שלום דנינו:  מבחינתו, מה שעובד עובד קצת יותר טוב

אלי בר יוסף: תמצתָּ את זה יפה

אלי בר יוסף:  אני רק רוצה לתת דוגמה לסיטואציה שהייתה עם פיקוד העורף

אלי בר יוסף:  שלחתי להם מכתב בפעם השנייה

אלי בר יוסף:  לנו יש הרבה מאוד ניסיון עם מבצעים

אלי בר יוסף:  לצערי, אנחנו מתורגלים מאוד בכל מצבי החירום האלה

אלי בר יוסף:  ולצערי, בפיקוד העורף לפעמים מתחלפים שם בעלי תפקידים ומקבלים החלטות שהן לא תמיד רציונליות מנקודת מבט משקית

אלי בר יוסף:  למשל, במבצע עצמו היו לנו מכולות חומ"ס לייצור

אלי בר יוסף:  הגיעה אונייה לקחת אותם, וזו העמסה שאנחנו עושים אותה מאוד ביעילות

אלי בר יוסף:  יש לנו מאצרה שהשקענו בה עשרה מיליון שקל, והיא מאצרה ממוגנת בסטנדרט הגבוה ביותר בעולם

אלי בר יוסף:  ולמעשה, הם מנעו מאיתנו להעמיס אותה

אלי בר יוסף:      כתוצאה מזה, היא נשארה עד אמצע השבוע בנמל אשדוד

אלי בר יוסף:  נשארו 13 מכולות חומ"ס

אלי בר יוסף:  אחר-כך הם אילצו אותנו להוציא אותם חזרה

שלום דנינו: מהם ראשי-התיבות?     

אלי בר יוסף: חומרים מסוכנים

אלי בר יוסף:  אילצו אותנו להוציא אותם חזרה למפעל

אלי בר יוסף:  המפעל שלח אותם במשאיות לצפון, לייצוא, והחומ"ס הזה טייל בארץ כמעט שבוע במצב מלחמה, כשהוא בעצם יכול להיות בתוך 20 דקות על האונייה

אלי בר יוסף:  מהבחינה הזאת אני רואה בזה דבר חמור מאוד

אלי בר יוסף:  הדבר הזה יצר גל של הסטות של אוניות בתוצאה מחומ"סים, של מאות עד אלפי מכולות

אלי בר יוסף:  בשבוע הראשון עברו לצפון בין 6,000 ל-10,000 מכולות אשדודיות בגלל עשרות מכולות חומ"ס, שאנחנו מתורגלים בהן, יודעים למגן אותן ויודעים להוציא אותן בזמן

אלי בר יוסף:      זה הדבר היחיד שהייתה לי הערה לסדר לגביו

אלי בר יוסף:  צדוק מאוד מסונכרן על זה

אלי בר יוסף:  משאר הבחינות נמל אשדוד ערוך בצורה פנטסטית, וכמו שדיווחתי, יש לי 50% שטחי אחסנה פנויים, גם ברכבים, גם מתכות, גם במכולות

אלי בר יוסף:  ואני קורא לכל מי שיכול להחזיר אוניות לאשדוד

אלי בר יוסף:  אנחנו מטפלים בהן ועובדים בשוטף

דוד ביטן: אבל מי החברה שקובעת את סדר הקדימות?     

אלי בר יוסף: רספ"ן, רשות הספנות

אלי בר יוסף:  צדוק פה

דוד ביטן: אתם דואגים למפעלים החשובים שצריכים לספק מזון ומוצרים לציבור מבחינת השחרור של הסחורות? זאת הטענה העיקרית

דוד ביטן:  הכול תלוי בכם

דוד ביטן:  פניתי לנמל אשדוד, לא למנכ"ל – השגתי את היושב-ראש והוא אמר לי, אנחנו לא קובעים, מי שקובע זה בעיקר רספ"ן

צדוק רדקר: אנחנו לא קובעים איזה נמל חברות הספנות יפקדו, אם זה יהיה נמל חיפה - - -     

דוד ביטן: לא זה

דוד ביטן:  להגיד, עכשיו הגיעו לנמל אשדוד

דוד ביטן:  אתם קובעים מה הקדימות, ואתם צריכים לתת קדימות למפעלים שהם מפעלים חשובים

אלי בר יוסף: אין המתנות בדבר הזה

אלי בר יוסף:  בנמל אשדוד אין המתנות, כך שאין משמעות לקדימות

אלי בר יוסף:  מבחינה זאת, הכול עובד

אלי בר יוסף:  אין לי המתנות

דוד ביטן: בסדר, לא משנה

דוד ביטן:  אני נתתי דוגמה

דוד ביטן:  אתם כבר מגינים על המפעל

דוד ביטן:  אני אומר לכם, זה טוב מאוד שאין המתנות

דוד ביטן:  זה מצוין

צדוק רדקר: אבל יש קדימות למוצרים מסוימים, לגרעינים ולמוצרי אנרגיה

דוד ביטן: אני מבקש מרספ"ן לתת קדימות לסחורות שחשובות היום למשק, במובן שאם יש מפעל שהוא מפעל חיוני, אז שהסחורות שלו ישוחררו בזמן – חומרי גלם וכל מה שצריך

יאיר גולן: אני ליהי גולן, סמנכ"לית פיתוח עסקי מנמל חיפה

יאיר גולן:  קודם כל, הנמל עובד ב-capacity מלא פלוס 30% כי אנחנו מקבלים גם אוניות מוסטות מאשדוד

יאיר גולן:  יש לנו למעלה מ-60 חבר'ה מגויסים למילואים

יאיר גולן:  אנחנו נותנים תפוקה סדירה, ומבחינתנו, אנחנו עומדים בקצב

יאיר גולן:  גם עם משרד התחבורה אנחנו עובדים בסדר

יאיר גולן:  חנ"י איפשרו לנו שטחים נוספים לאחסנה, ואנחנו עובדים מולם כדי לקבל את האישורים הרלוונטיים

יאיר גולן:      הדבר העיקרי והנקודה העיקרית שאנחנו נתקלים בה, הוא שחברה לתחבורה ימית שצריכה לנתב את הספינות, יש להם בעיה בנתבים ויש להם שם בעיה בכוח-אדם, או לא יודעת איזו בעיה יש להם

יאיר גולן:  ואני כרגע נמצאת במצב שיש לי רציף פנוי בנמל, עם ידיים עובדות פנויות, ושתי אוניות, אחת של עץ ואחת של מלט, לדוגמה, שמחכות 24 שעות בחוץ כי החברה לתחבורה ימית לא קושרת את הספינה

דוד ביטן: מי אחראי על החברה הזאת?     

יאיר גולן: זו חברה ממשלתית

קריאה: חברת נמלי ישראל

דוד ביטן: מה הפיתרון? אני לא מבין

דוד ביטן:  מה אתם רוצים שנעשה?     

צדוק רדקר: אני אסביר

צדוק רדקר:  קודם כל, כל יום בשעה חמש יש פה מלאים ברשות רח"ל ופקע"ר

צדוק רדקר:  ומיד לאחר מכן יש פורום שיט חיוני, כל יום, מהיום הראשון של הלחימה

צדוק רדקר:  בפורום הזה עולים כל הצרכים של המשק, עוברים על כל המלאים של המשק ונותנים תעדוף ספציפי למוצרים שצריכים לקבל תעדוף על פני אחרים

דוד ביטן: מי קובע את התעדוף הזה?     

צדוק רדקר: אותה ועדה

דוד ביטן: הוועדה עצמה מקבלת מהמפעלים בקשות?         

צדוק רדקר: הם מקבלים רמות מלאים של הארץ, הם מכירים את מה שצריך בארץ

צדוק רדקר:  זה הכול ברשות רח"ל, אלה דברים סדורים עם נהלים שנקבעו הרבה לפני המלחמה

דוד ביטן: זה משרד הביטחון? רח"ל?     

עידית חנוכה: כן, רשות חירום

צדוק רדקר: נכון להיום יש תעדוף למוצרי גרעינים ולאנרגיה

צדוק רדקר:  לכל שאר המוצרים יש את התעדוף הרגיל שלהם, אבל גם לא קיבלנו איזושהי בעיה במוצרים אחרים

שלום דנינו: פיני, כשהאוניות בעצם מעורבות בהכול, גם חומרי גלם, גם צעצועים

צדוק רדקר: אכן כן

שלום דנינו: אז איך קובעים תעדוף?     

צדוק רדקר: יש כללי נוהל התור התפעולי שנעשה ב-2010, אני חושב, ולפי נוהל התור התפעולי עובדים

צדוק רדקר:  שם מתעדפים את סוגי האוניות לפי סוגי המטען שיש בהם

צדוק רדקר:  לדוגמה, במקום הראשון זה אוניות נוסעים, אוניות בעלי-חיים, אחרי זה אוניות מכולה, וכן הלאה

צדוק רדקר:  בסוף, בתחתית שרשרת המזון נמצאות האוניות של המטען הכללי

צדוק רדקר:  לדוגמה, האוניות שמביאות ברזל

דוד ביטן: הכול טוב ויפה, אבל אם אני מגיע למפעל, אני לא זוכר אם זה משטראוס או אסם בשדרות, והם אומרים שהם לא מצליחים לקבל בזמן את החומרים שמגיעים להם בגלל שלא נותנים להם תעדוף על ידכם

דוד ביטן:  אז אני לא יודע מה רח"ל או לא רח"ל

דוד ביטן:  אותי זה לא מעניין

צדוק רדקר: אם היו אומרים לנו היינו יודעים

צדוק רדקר:  מה שאנחנו יודעים אנחנו יודעים

דוד ביטן: אז תשנו את הנוהל

דוד ביטן:  או שייפנו אליכם ישירות, או משהו, אבל מישהו צריך - - -     

אלי בר יוסף: צדוק, זה פשוט לא נכון

אלי בר יוסף:  אין דבר כזה שמכולות יעוכבו בנמלים

דוד ביטן: מה זה לא נכון? אז למה הם טוענים?     

אלי בר יוסף: צריך לבדוק את הרגולטורים, אולי משרד הבריאות, אולי משרד החקלאות

עופר טלקר: אני אשמח להסביר את זה

עופר טלקר:  אני עופר טלקר, אני ממלא-מקום מנהל נמל חיפה ונמל אשדוד, וממונה החירום של רשות הספנים והנמלים

דוד ביטן: אתה היית שחקן כדורגל?     

עופר טלקר: לא

עופר טלקר:      אני אסביר

עופר טלקר:  בעיקרון, בתור ממונה החירום אני מקבל את התעדוף

עופר טלקר:  כרגע, מבחינתנו, בצפון אנחנו בזמן יקר

עופר טלקר:  זה אומר שאנחנו דואגים למלא את המלאים של הדלקים והגרעינים

עופר טלקר:  לא שיש חוסרים

עופר טלקר:  יש לנו פורום מלאים אסטרטגיים

עופר טלקר:  כל יום אנחנו מקבלים את כל המידע על החוסרים במשק, ופורום שיט אחריו ואנחנו מתעדפים אוניות לכניסה, לדוגמה, דלקים לכל מיני מקומות, גפ"ם, חומ"ס וכל מיני דברים כאלה

עופר טלקר:      בכל מפעל בעלי המפעלים יודעים להגיע אליי דרך הסוכנים, לבקש תעדוף במטענים חיוניים שלהם

עופר טלקר:  אני שוקל כל בקשה לגופה לפי הצרכים של המשק, ונותן מענה, תעדוף אד הוק לאותה אונייה

עופר טלקר:  כולם כאן אומרים שלאוניות שלהם קצת קשה להיכנס - - -     

דוד ביטן: אתה עובד אצלו?     

עופר טלקר: צדוק הוא המנהל שלי

עופר טלקר:  כשאני נותן את התעדופים כרגע לנושא הגרעינים, הדלקים, ויש לנו, לדוגמה, גם אוניות גלנוע שמביאות סחורה חקלאית, כמו דגים טריים, פירות וירקות, אני לא יכול לתת לכולם תעדוף, אחרת אף אחד לא ייכנס

עופר טלקר:  אתה לא יכול לתת לכולם תעדוף

עופר טלקר:      כל מפעל שיש לו בעיה ספציפית ומסביר לי את הבעיה, אני שוקל אותה, בודק אותה, ולפי התנאים אני נותן לו אישור, להיכנס לאותה אונייה או לא

בועז טופורובסקי: ובאמת יש מחסור בנתבים?     

דוד ביטן: בדיוק

דוד ביטן:  הנתבים בעצם יכולים לפתור את בעיית התעדוף, מה שבועז ואני אומרים ביחד

עופר טלקר: הדבר יותר מורכב ממה שנאמר

עופר טלקר:  אני רוצה להסביר

בועז טופורובסקי: בשטח אומרים לנו כל הזמן שיש בעיות, ואתם אומרים, אין בעיות

עופר טלקר: אני עוד לא הגעתי לבעיות

דוד ביטן: עופר, אתה צריך להבין, אנחנו עושים ישיבות רק לנושא המלחמה

דוד ביטן:  אנחנו לא עושים ישיבות אחרות

דוד ביטן:  זאת אומרת, אם אנחנו באים עכשיו למקום ואומרים לנו שיש בעיה, אנחנו בודקים אותה ומנסים לפתור אותה

דוד ביטן:  יש בעיה, או בגלל הנתבים או בגלל משהו אחר

קריאה: אתם מדברים על התפעול? המפעלים לא מקבלים מאיתנו סחורות

קריאה:  על מה אתם מדברים?     

קריאה: זה משהו אחר

קריאה:  אנחנו מדברים על נמלים

קריאה: אז מה? המפעלים מתחננים לקבל סחורות

יואב צוקרמן: אדוני היו"ר, אם אפשר לנצל את העובדה שכתבתי ספר על הרפורמה בנמלים – שמי יואב צוקרמן, היום בנמל המפרץ, אבל הייתי בצד הממשלתי 20 שנה

דוד ביטן: אבל מה זה שייך למלחמה? אנחנו מדברים על המלחמה כרגע

יואב צוקרמן: אני באמת חושב שזה יעזור לדיון, לא משום אינטרס

דוד ביטן: לא, עזוב אותי מזה

דוד ביטן:  אנחנו מדברים רק על המלחמה

דוד ביטן:  אני לא על הרפורמה עכשיו

יואב צוקרמן: רק על המלחמה

יואב צוקרמן:  אדוני היו"ר, כשאונייה מגיעה לנמלי ישראל, ולא משנה מה יש עליה, היא עומדת באיזשהו תור

יואב צוקרמן:  מי שמכניס את האוניות, נקרא לזה רגע הנתבים, זו חברת תעבורה ימית

יואב צוקרמן:  הם יכולים לעבוד

יואב צוקרמן:  אתם שואלים אם הם עובדים במאה אחוז, מזיעים, ואין להם עוד דקה להכניס אונייה? לא

יואב צוקרמן:  אפשר לשפר את העניין של הכנסת אונייה

דוד ביטן: למה הנתבים לא מצליחים לעבוד? לא הבנתי את הסיפור הזה

יאיר גולן: אין נציגים שלהם פה

יאיר גולן:  זו חברה ממשלתית, זו תעבורה ימית

יאיר גולן:  אין נציגים של החברה הזאת פה

יאיר גולן:  זה חבל

דוד ביטן: למה? למה הם לא עושים את העבודה?     

יאיר גולן: לא יודעת

יאיר גולן:  תשאל אותם

דוד ביטן: לא הבנתי

דוד ביטן:  מה הם חושבים שהם מה? הם עושים שביתה? אני לא מבין את זה

קריאה: לא הזמינו אותם?     

עידית חנוכה: אני לא מכירה את כל חברות התעבורה

עידית חנוכה:  הזמנתי את משרד התחבורה

עידית חנוכה:  חזקה עליהם שידעו להזמין - - -     

דוד ביטן: מה, היא יודעת הכול? מה הסיפור?         

יואב צוקרמן: אדוני היו"ר, חשוב שתבינו את הבעיה

יואב צוקרמן:  אם אפשר לתת דוגמה שתעזור לכולם

יואב צוקרמן:  נדבר רגע על המרחב של נמל חיפה

דוד ביטן: עזוב אותי עכשיו - - -     

יואב צוקרמן: אבל ככה לא תבינו

יואב צוקרמן:  חבר'ה, אנחנו בדיון חמישי, ובסוף אתם מדברים על - - -     

דוד ביטן: לא, לא, לא

דוד ביטן:  אל תפנה אותי עכשיו לדבר הזה

קריאה: אפשר שנייה להסביר את המצב בתעשייה ומה אנחנו חושבים שצריך?     

דוד ביטן: אז מה הבעיה? בואו נגייס את הנתבים האלה בצו 8

דוד ביטן:  הם יהיו במילואים ויצטרכו לעשות את העבודה

דוד ביטן:  אני לא מבין את - - - מה זה הדבר הזה? לא הבנתי

דוד ביטן:  מי אחראי עליהם? אתה אחראי עליהם? אז מה הבעיה שלהם? למה הם לא יכולים לעשות את העבודה?     

עופר טלקר: תן לי לספר את הפתרונות שהגענו אליהם

דוד ביטן: לא, קודם כול, תגיד לי על הנתבים

דוד ביטן:  אתה אחראי עליהם? למה הם לא יכולים לבצע את העבודה?     

עופר טלקר: אני רגולטיבית על הנתבים

עופר טלקר:  הם עובדים ברמה הכי גבוהה שהם יכולים לעבוד

עופר טלקר:  כמו שכולם יודעים, זה לא סוד, כשאין עבודה, אין נתב בנמל, יש במקרה הטוב נתב אחד בנמל שעובד

דוד ביטן: בסדר, שיגייסו אותם בצו 8 ושיעשו מילואים

עופר טלקר: זה לא יעזור

דוד ביטן: למה לא יעזור? מה, הם לא חלק מהמאמץ המלחמתי?     

יואב צוקרמן: רגע, צדוק, יש פה אנשים שלא מכירים את המטריה

יואב צוקרמן:  מה שאמרת עכשיו זה שיש נתב אחד שנמצא בבית

יואב צוקרמן:  זה מה שהוא אמר, הוא לא תמיד בנמל וצריך לקרוא לו

יואב צוקרמן:  אם אני עכשיו המדינה, חנ"י, חברות עם הרבה מאוד כסף שאחראיות על זה, ובאמת הנתבים הם אנשים יקרים ומקצוענים, ורק הם יודעים להכניס את האוניות לנמל

יואב צוקרמן:  אם תשלם להם עוד כסף בתקופת המלחמה, הם יבואו מהבית ויעבדו 24 שעות, ויעבדו פעמיים, והם עובדים קשה, והם יעבדו עוד יותר קשה

קריאה: קשקוש מוחלט

יואב צוקרמן: למה הם בבית? למה הם בבית?     

עופר טלקר: הם לא בבית

עופר טלקר:  אתה לא מקשיב

יואב צוקרמן: אתה אמרת, הוא לא נמצא בנמל

עופר טלקר: לא, זה לפני המלחמה

עופר טלקר:  יש נתב אחד בנמל ואחד בבית

עופר טלקר:  נכון להיום יש שני נתבים 24 שעות בנמל, ושניהם עובדים

יואב צוקרמן: יש צוואר בקבוק בתחום של - - -     

דוד ביטן: רגע, רגע

דוד ביטן:  עם כל הכבוד לנתבים, אנחנו נבקש ממשרד הביטחון לזמן אותם בצו 8, שיבואו למילואים ויעשו את העבודה

דוד ביטן:  אותי לא מעניין כסף ולא מעניין אותי שום דבר וכל הסיפור הזה של הכספים

דוד ביטן:  אנחנו במלחמה כרגע

דוד ביטן:  אם הם צריכים לעשות את העבודה, שיעשו את העבודה שלהם

דוד ביטן:  עם כל הכבוד

עופר טלקר: כבוד היו"ר, הם נמצאים בעבודה והם עובדים מלא

דוד ביטן: לא, לא

דוד ביטן:  אנחנו יודעים שיש בעיה

דוד ביטן:  אותי לא מעניין כל הקשקושיאדה של הכסף ושל יחסי עבודה

דוד ביטן:  הם יוזמנו בצו 8

דוד ביטן:  אנחנו נבקש ממשרד הביטחון להזמין אותם בצו 8, שיבואו לעשות את העבודה כמילואימניקים בנמל

דוד ביטן:  זה הכול

דוד ביטן:  מספיק כבר עם הקשקושים האלה

יוני איזקוב: אדוני הוי"ר, אני יוני איזקוב מלשכת הספנות ואיגוד התבואות

יוני איזקוב:  אני רוצה להתייחס לתחום אחר, לפני שהאוניות בכלל מגיעות לנמלים

יוני איזקוב:  בדרך-כלל, בדיונים בחדר הזה, אנחנו מבקרים את הנמלים פה, ופה אני חייב להגיד מילה טובה על הנמלים שמתפקדים

יוני איזקוב:      היום יש מצב שבעלי האוניות לא רוצים לפקוד את מדינת ישראל

יוני איזקוב:  זו בכלל לא בעיה של ניתוב

דוד ביטן: זו בעיה נוספת

חגי אדרי: לא, אבל היא בעיה שניתנת לפיתרון כי אנחנו מבינים מהרבה בעלי אוניות - - -     

שלום דנינו: אבל רגע

שלום דנינו:  נכון לעכשיו אין את הבעיה הזאת

ששון גואטה: איזו בעיה צריכה להיות להם? כשהם מתעכבים פה הם מקבלים ארגזים של כסף על כל יום שהם מתעכבים פה ולא פורקים בזמן

שלום דנינו: אבל אי אפשר עכשיו לייצר בעיות שעדיין לא קיימות

יוני איזקוב: אבל הבעיה הזאת קיימת היום

דוד ביטן: רגע, עצור

דוד ביטן:  אתה מציג בעיה חדשה

דוד ביטן:  תעמוד רגע

חגי אדרי: אם אפשר דקה, וסיימתי הכול

דוד ביטן: קח דקה

חגי אדרי: קודם כל, אנחנו בקשר עם כולם, כל הנמלים, רספ"ן, משרד התחבורה, כולם עושים מעל ומעבר

דוד ביטן: אתה מהתאחדות התעשיינים?     

חגי אדרי: אני חגי אדרי, סמנכ"ל התאחדות התעשיינים

חגי אדרי:  אנחנו בקשר עם כל המפעלים

חגי אדרי:  דיברנו, והבעיות שעלו מהמפעלים – רובם היום מסתדרים, לרובם יש אספקה ויש חומרי גלם

חגי אדרי:  הבעיה המרכזית היא במטען כללי, וזה רלוונטי גם לתעשיית מזון, בחלקה, ובעיקר לתעשייה הביטחונית - - -     

דוד ביטן: מטען כללי זה הגרעינים?     

חגי אדרי: זה הגרעינים, זה הפלדה, זה המלט, זה כל מה שלא מגיע בתוך מכולה

קריאה: לא, זה תפזורות

קריאה:  תפרידו בין תפזורות למטען כללי

חגי אדרי: בסדר, לצורך העניין, הוא רציף אחר

חגי אדרי:      החשש שאנחנו שומעים מהתעשיינים שלנו היום הוא שחברות ספנות, כמו שאמרו פה, מודיעות להן שהן כנראה לא יפקדו את ישראל בגלל שיש תור תפעולי במטען הכללי והן לא מתכוונות לחכות בתור התפעולי, כי העובדים שלהם לא מוכנים

קריאות: לא בגלל התור

קריאות:  אין תור תפעולי, מה פתאום?! זה לא בגלל התור

קריאות:  לא בגלל התור, בגלל שהם מפחדים לבוא לארץ

קריאות:  אי אפשר להגיד שסותר את העובדות

קריאות:  אין תור תפעולי היום

חגי אדרי: יש 16 אוניות בתור

חגי אדרי:  בדקתי עכשיו באתר שלכם

חגי אדרי:  שמונה בחיפה ושמונה באשדוד

קריאה: זה בגלל הנתבים

קריאה: באשדוד אין שמונה

קריאה:  באשדוד יש חמש כרגע, והן לא ממתינות

קריאה: הבעיה היא לא בתור

קריאה: זה לא נחשב תור בכלל, מספרים כאלה

בועז טופורובסקי: אדוני היו"ר, אתה מבין מה קורה כל ישיבה? כל ישיבה יש נושא פשוט, ו-20 רגולטורים שהופכים את זה להכי מורכב בעולם

בועז טופורובסקי:  זה לא עובד במלחמה, פשוט לא עובד

בועז טופורובסקי:  תראה, חברת נתיבי ישראל, חברת זה, חברת זה, ועוד לא הגענו למובילים, למטענים ולמכס

בועז טופורובסקי:  אי אפשר

בועז טופורובסקי:  זה פשוט לא הגיוני

בועז טופורובסקי:  אי אפשר לנהל ככה מלחמה

חגי אדרי: יפה אמרת

דוד ביטן: אני מציע דבר כזה

דוד ביטן:  קודם כל, לגבי רספ"ן והפניות לעופר, שכל אחד צריך לצלצל אליו, אני מציע שזה ירוכז בהתאחדות התעשיינים, הם יקבלו את הפניות והם ייפנו אליכם

דוד ביטן:  זו ההצעה שלי כדי לפתור את העניין הזה

דוד ביטן:  כל המפעלים ייפנו אליהם, והם ייפנו אליכם, יעשו את הקלקולציה ואז בסנכרון הזה ביניכם תחליטו על הקדימויות

דוד ביטן:  זה דבר ראשון

דוד ביטן:      דבר שני, לגבי הנתבים, אני לא מקבל את העניין הזה

דוד ביטן:  שהם יוזמנו מצדי בצו 8 ויעשו מילואים

דוד ביטן:  אותי מעניין, לא הכסף ולא כל הקשקושים האלה

דוד ביטן:  הם צריכים להירתם כחלק מהעניין

דוד ביטן:  לא ועדי עובדים ולא הדברים האלה

שלום דנינו: כל הרציפים צריכים להיות עם נתבים שעובדים כל הזמן

דוד ביטן: עם נתבים במילואים, באופן רגיל

דוד ביטן:  מה זה השטויות האלה? אותי לא מעניין כל השיטה הזאת

דוד ביטן:  ואם לא מתאים להם, מה הם יעשו? יעשו נפקדות ממילואים, הנתבים האלה? מה העניין הזה?     ועכשיו לגבי הטענה הנוספת שנטענת, שהם לא רוצים בכלל לפקוד את הנמל

שלום דנינו: זה מוסמך? איזו חברת ספנות דיווחה למשרד התחבורה – לא שמועות, לא שמענו

רועי ברקוביץ': אנחנו

שלום דנינו: מי אתה?     

רועי ברקוביץ': רועי ברקוביץ', מנכ"ל ADM ישראל

רועי ברקוביץ':  אנחנו חברה אמריקאית גדולה, אחת מהכי גדולות בעולם

רועי ברקוביץ':  אנחנו משנעים מעל 100 מיליארד דולר של סחורות בכל העולם

שלום דנינו: לא, לפה לארץ

רועי ברקוביץ': אנחנו אחד הייבואנים הכי גדולים בארץ בתחום התבואות והגרעינים

רועי ברקוביץ':  אנחנו מביאים הרבה מאוד אוניות, כמעט כל מה שאנחנו מביאים זה בצובר, תירס, חיטה, קמח או לפרות, ויש לנו המון אוניות בדרך

רועי ברקוביץ':      הבעיה מתחלקת לאוניות שכבר בדרך ושהחליטו שהן לא רוצות להגיע

רועי ברקוביץ':  יש לנו כרגע אונייה בנמל חיפה, בשם Synergy, שהגיעה לפה, ראתה מה קרה, ברחה למצרים

שלום דנינו: ראתה מה קרה? מבחינה כלכלית, שיש עומס ולא כדאי לה להמתין?     

רועי ברקוביץ': לא, לא

רועי ברקוביץ':  מבחינת המלחמה, פחדה להיכנס, ברחה למצרים

רועי ברקוביץ':  עם הרבה לחץ הצלחנו לשכנע אותה להגיע לפה, עם כל מיני דברים שנדבר עליהם עכשיו

דוד ביטן: אבל הוא אומר שזה רק במטען הכללי

רועי ברקוביץ': זה מה שאנחנו מדברים, במטען הכללי

דוד ביטן: למה? כי אין קדימות למטען הזה?     

רועי ברקוביץ': יש קדימות, וצריך להגיד גם מילה טובה לרספ"ן שסידר לנו את הקדימות, ואנחנו נכנסנו מיד

דוד ביטן: אבל אם הם לא רוצים להיכנס, מה אנחנו יכולים לעשות?     

רועי ברקוביץ': זאת הבעיה

רועי ברקוביץ':  כרגע אנחנו עוברים מהקרקע לעולם הימי

רועי ברקוביץ':  בעולם הימי אנחנו מדברים על כמה נושאים

רועי ברקוביץ':  יש את הנושא של החומר שנמצא על האונייה, התירס עצמו, ויש את הברזל, את האונייה עצמה, יש את ביטחון אנשי הצוות, יש לה המון אוניות בעולם שפשוט לא מוכנות להגיע היום

רועי ברקוביץ':  ואם הם כן מוכנים להגיע, הם מכפילים את עלות ההגעה לישראל

רועי ברקוביץ':      זה מתחלק לכמה חלקים

רועי ברקוביץ':  יש את הנושא של הביטוח הימי של המטען

רועי ברקוביץ':  אנחנו מנסים למצוא לזה פתרונות

רועי ברקוביץ':  אני לא יודע אם הפורום פה מוכן

רועי ברקוביץ':  אנחנו צריכים נקודה לדבר איתם, בחשכ"ל או פה, על פיתרון לביטוח הזה

שלום דנינו: אגב, עשו את זה למטוסים, וזה נסגר עם שר האוצר

צדוק רדקר: יש פיתרון מלפני שעה וחצי

צדוק רדקר:  משרד האוצר הוציא פיתרון גם לביטוח הימי וגם לביטוח המטענים

רועי ברקוביץ': מה הפיתרון?     

צדוק רדקר: הפיתרון הזה דרך מס רכוש אומר שאם אונייה תיפגע, אז המדינה משפה את בעל האונייה

צדוק רדקר:  אבל בעל האונייה צריך להגיע לפה, והמבטחים שלו מכפילים או משלשים את הביטוח שהוא משלם, וזה מתגלגל, בסופו של דבר, למשק

טל בר: זה לא רק זה

טל בר:  אם אונייה לא מגיעה לכאן, ומחליטה בדרך שהיא פורקת בלרנקה, אז מה קורה? איך מביאים את הסחורה מלרנקה? מי משלם על האחסנה בלרנקה? מי משלם על ההובלה הנוספת? אלה דברים שביטוח ימי לא מכסה

שלום דנינו: זה באחריות חברת הספנות

טל בר: זה לא באחריות

טל בר:  הם אומרים, זה נושא של מלחמה, זה פורס-מז'ור, מותר לנו, וזה החוק הבין-לאומי

גבי בן הרוש: זה מה שהיה במלחמת לבנון השנייה, אותו דבר – הנושא הביטוחי

גבי בן הרוש:  האוניות האלה בנושא הביטוח, גם בלבנון 2, אותו סיפור

יוני איזקוב: אם אתה מדבר על ביטחון המזון של מדינת ישראל – זה זה

יוני איזקוב:  זה לשכנע בעלי אוניות להגיע למדינת ישראל עם מטעני תבואה

דוד ביטן: מי יכול לטפל בזה?     

שלום דנינו: כמה תחרות יש לחברות האלה שלא רוצות לבוא? יש יבואן שלא מוצא אונייה?     

רועי ברקוביץ': אנחנו מנסים להביא למפעלים פה בארץ כל מיני סחורות, בתחום הסויה, למשל, ומתוך עשר החברות הכי גדולות בעולם, ששולטות במעל טריליון דולר של סחורות, אף אחת לא מוכנה להגיע לישראל

רועי ברקוביץ':  אף אחד, מעכשיו עד אפריל, לא מוכן להתחייב על הוצאה לישראל

אלי בר יוסף: רגע, רועי

אלי בר יוסף:  הודיעו לי עכשיו מחברת סולבר ששתי אוניות מגיעות אלינו

אלי בר יוסף:  אחת של 30,000 טון ואחת של 6,000 טון

רועי ברקוביץ': זה מה שכבר נקנה

רועי ברקוביץ':  הם אמורים להגיע, אחת בעוד מספר ימים ואחת בנובמבר

רועי ברקוביץ':  אז חבר'ה, צריך לא יותר מדי להפחיד

רועי ברקוביץ':  צריך לראות איך מטפלים בזה

אלי בר יוסף: אלה אוניות שכבר נקנו, ואין להם ברירה, ועכשיו הם בוויכוחים על זה

יואב צוקרמן: חברי הוועדה, אם אפשר לעשות שוב זום אאוט

יואב צוקרמן:  אנחנו נכנסים פה לפרטים, רק כדי להסביר

יואב צוקרמן:  תחום הגרעינים והתבואה זה האוכל של מדינת ישראל, גם של הפרות ושל התרנגולות, וגם של האנשים, ככל שמדובר בחיטה

יואב צוקרמן:      האוניות שמגיעות עם 40,000 טון, 50,000 טון או 70,000 טון אלה אוניות גדולות, והדרך היחידה לפרוק אותן היא באמצעות שואב-אבק ענק, דייסון ענק, שנמצא בממגורות דגון באשדוד או בחיפה, ולא ניכנס עכשיו לפרטים

יואב צוקרמן:  אי אפשר בכל נמל

יואב צוקרמן:  הנמלים שנמצאים פה מסביב, רובם לא יכולים סתם ככה לפרוק אונייה כזאת

יואב צוקרמן:  החברות ששולחות את המטענים האלה, את החיטה, את הסויה, הן חברות גלובליות שיושבות בז'נבה ומוכרות חיטה וסויה ותירס לכל העולם, ואם יש להם סיכון, הן לא באות

יואב צוקרמן:      אז יש פה עניין של מי יהיה הפרויקטור של מדינת ישראל, כי לא תוכלו לפתור את זה פה, כי זה בכלל גורמים שנמצאים לא בארץ

יואב צוקרמן:  אם מדברים על ביטחון המזון והגרעינים – זה נטו, זה גרעינים, זה נוגע ממש לקבוצה מאוד קטנה פה

יואב צוקרמן:  הרבה פעמים בדיונים הקודמים זה עלה גם כן

יואב צוקרמן:  אז בואו נסכם דבר אחד, נושא של גרעינים וביטחון מזון זה נושא נפרד

יואב צוקרמן:  זה לא מכולה של שטראוס שבאה עכשיו עם גלידות

יואב צוקרמן:  זה מזון אחר, מה שבא ממכולות

יואב צוקרמן:      לאור המורכבות של הנושאים, ביטוחים ועניינים כאלה, יש רגולטור שנמצא פה, צדוק, שמבין יפה בתחום הזה

יואב צוקרמן:  השאלה היא מה הסמכויות שלו ומה אתם מצפים ממנו כמדינה

יואב צוקרמן:  אם אני שם את עצמי בנעליים שלו בתור רגולטור, או שאני עושה את המינימום, את הדברים שאני חייב לעשות לפי החוק, או שעכשיו משרד התחבורה והמדינה מבקשים ממני לפתור בעיות שיש בהן גם אלמנט מסחרי

יואב צוקרמן:  ואני מבין את צדוק

יואב צוקרמן:  למה שהוא ייכנס עכשיו לעניינים מסחריים? למה שהוא יעזור עכשיו ל-א'? - - -     

שלום דנינו: כי הוא נציג המדינה, והוא חייב לפתור את הבעיות האלה

יואב צוקרמן: אז תגיד לו

יואב צוקרמן:  אם המדינה תגיד לרגולטור, ואתם יודעים את זה יותר טוב ממני – הרגולטורים במדינת ישראל, כולם, מפוחדים

יואב צוקרמן:  אם זה משרד החקלאות, משרד הבריאות, משרד הרווחה, לא משנה, אף אחד לא רוצה לחתום על שום דבר

קריאה: זו הדוגמה שנתתי עם החומ"ס

יואב צוקרמן: אני חייב לתת לכם את הדוגמה של החומרים המסוכנים

יואב צוקרמן:  יש מכולות ברום ומכולות אמוניה במדינת ישראל

יואב צוקרמן:  כל הזמן צריך להיכנס אמוניה, לצאת ברום

יואב צוקרמן:  זה ייבוא וייצוא חיוני למדינה

יואב צוקרמן:  יש דרך בטוחה לעשות את זה, אבל הדרך הבטוחה בתקופת מלחמה מחייבת רגולטור, בין אם זה פיקוד העורף ובין אם זה משרד התחבורה, זה לתת החלטה

יואב צוקרמן:  לתת החלטה זה לשנות מצב קיים

יואב צוקרמן:  אם שינית מצב קיים, לקחת אחריות, חתמת, אמרת, מהיום החומר המסוכן יבוא לא ככה, יבוא ככה

יואב צוקרמן:  באותו רגע, אם קורה משהו, זה באחריותך

יואב צוקרמן:  מה עדיף? מה פחות מסוכן? להשאיר את המצב כמו שהוא

יאיר גולן: עדיף לא לנצל מצב ציני של מלחמה, אדון נמל הסיני, ולהגיד, אנחנו במלחמה - - -     

יואב צוקרמן: אם תקראי לי נמל הסיני, כבר סיכמנו את זה עד הנמל ההודי

יאיר גולן: אני נמל הודי ואתה נמל סיני

יואב צוקרמן: מה את משחילה עכשיו סיני כדי לנסות להכניס פה עכשיו אינטרסים אחרים?     

יאיר גולן: אני מעדיפה להיות הודית מאשר סינית היום

דוד ביטן: אני לא מבין

דוד ביטן:  הלו, הלו, תירגע

יואב צוקרמן: עזוב

יואב צוקרמן:  יש פה עניין של מדינה במלחמה

דוד ביטן: אני לא מבין מכוח מה אתה אומר את הדברים האלה, עם כל הכבוד

יואב צוקרמן: מכוח ניסיון של 20 שנה, אדוני, כדי לסייע לך

יאיר גולן: נמל חיפה פורק אמוניה בצורה הכי בטוחה שיש, לפי תקנות פיקוד העורף - - -     

יואב צוקרמן: במרחק 500 מטר מאוכלוסייה שגרה 500 מטר מהנמל, מאות אלפי אנשים, ולך אכפת מ-400 דולר שאת מקבלת - - -     

יאיר גולן: תקנות פיקוד העורף אומרות שפיצול חומרים מסוכנים, ולא ריכוז שלהם - - -     

יואב צוקרמן: אכפת לך מ-400 דולר שאת מקבלת על מכולת אמוניה, ולא על הסיכון של התושבים

יאיר גולן: וזו לא פעם ראשונה שהסינים מנצלים בצורה צינית את המלחמה

דוד ביטן: רבותיי, רבותיי

יואב צוקרמן: הסינים

יואב צוקרמן:  נולדתי בבייג'ין

דוד ביטן: אתה כל פעם מוליך אותי לכיוונים שאני לא רוצה ללכת

יואב צוקרמן: היא קפצה, לא אני קפצתי

יאיר גולן: נכון, הוא מוליך את כולם

דוד ביטן: עזוב את זה כבר, נו באמת

דוד ביטן:  מספיק כבר עם זה

יאיר גולן: במקום שאנחנו נילחם במלחמה, 60 מילואימניקים, אני צריכה להילחם בסינים

יאיר גולן:  כל יום אני קמה ומתעוררת עם איזה רעיון חדש

יואב צוקרמן: את הודית, את הודית

יאיר גולן: אין לי בעיה להיות הודית

דוד ביטן: יש פיתרון לעניין של פועלים?     

עופר טלקר: אני רוצה להעיר כאן משהו

עופר טלקר:  בשעת חירום אנחנו תחת מלחמה כרגע

עופר טלקר:  מי שמנחה אותנו מבחינת מלאים אסטרטגיים שיש למדינה, זה רשות חירום לאומית

עופר טלקר:  נקודה

דוד ביטן: זה רח"ל

עופר טלקר: זה רח"ל, כן

עופר טלקר:  רשות חירום לאומית מנחה אותי לאיזה אוניות אני צריך לתת תעדוף

עופר טלקר:  היא לא מנחה אותי על החשיבות של ברזל כרגע – יש חשיבות, אבל הוא לא בתעדוף עליון

עופר טלקר:  ויש רגולטור, ולכן אני מתעדף, ואד הוק אני גם מתעדף הכול

דוד ביטן: א', רח"ל יכולים לטעות

דוד ביטן:  אפשר להגיד להם, אתם טועים פה, תשקלו עוד פעם

דוד ביטן:  אני לא נכנס לזה, זה לא התפקיד שלי ולא המומחיות שלי

דוד ביטן:  אני אומר דבר מאוד פשוט, אם יש בעיה שאוניות לא רוצות להיכנס מכל מיני סיבות, אז מי מטפל בזה?     

עופר טלקר: אנחנו נתנו כמה פתרונות כדי למנוע את הדברים האלה

דוד ביטן: זאת אומרת, זה בטיפול היום

עופר טלקר: בטח, בטיפול של רספ"ן

עופר טלקר:  נתנו כמה פתרונות

עופר טלקר:  אחד, להרחיק אוניות עם התור התפעולי

עופר טלקר:  נתנו צווים, הרחקנו אותם 18 מייל

דוד ביטן: וזה עוזר מבחינת עלויות?     

עופר טלקר: זה עוזר כי הם משלמים פחות ביטוח

קריאות: כן, זה עוזר

קריאות:  לפני הכסף זה עוזר

דוד ביטן: שמע, אי אפשר לפתור את כל הבעיות לכל האוניות שרוצות ולא רוצות

דוד ביטן:  אבל הם צריכים לתת פתרונות למי שרוצה, ולהקל עליו

עופר טלקר: בנוסף, בנושא החומ"ס שהוזכר כאן, נתנו הנחיות מקלות אחרי התייעצות עם פקע"ר

עופר טלקר:  נכון, אלי בר-יוסף, המנכ"ל, צודק בנוגע לפערים שהיו בהתחלה

עופר טלקר:  אבל כרגע הפערים האלה נסגרים לאט-לאט תחת טיפול

עופר טלקר:  נתנו הנחיות ופרסמנו את זה

עופר טלקר:  אנחנו עובדים עם משרד החוץ

דוד ביטן: בסדר, אין בעיה

דוד ביטן:  אם יש פתרונות, עלא כיפאק

דוד ביטן:  ולא כל דבר אפשר לפתור

דוד ביטן:  בואו נגיד את זה גם ככה

יאיר גולן: גם יש דברים שהם לא בעיה, ושווה להשאיר אותם ככה

דוד ביטן: אני מבקש מכם שאם יש בעיה בעתיד, ונגיד תוך שבוע או 10 ימים נראה שיש בעיה עם אוניות שאומרות שאין פיתרון בכלל, תעדכנו אותנו בעניין הזה

דוד ביטן:  הבנו את העניין, זה לא פיתרון שאני יכול לתת כרגע

ששון גואטה: יש עוד משהו

ששון גואטה:  יש כל  מיני בעיות

ששון גואטה:  יש לנו נציגים של כל  מיני משרדי ממשלה, שאולי אפשר להיעזר בהם בנושא של חברות ספנות, שלא מוכנים לתת שירות למדינה

ששון גואטה:  בואו תנצלו את זה

ששון גואטה:  אולי אתם לא מודעים לזה

ששון גואטה:  יש נציגים של משרד הכלכלה בכל מיני מדינות בעולם

ששון גואטה:  בואו ננסה לנצל את הקשרים שיש לנו

ששון גואטה:  אולי יש איזה מנוף ולחץ ונצליח להביא את זה

קריאה: משרד החוץ ועוד

ששון גואטה: משאד החוץ, הכול

ששון גואטה:  מה שצריך

קריאה: חה"כ גואטה, יש פה נציג משרד הכלכלה והוא מטפל בדיוק בזה

ששון גואטה: נו, ידעתי

ששון גואטה:  לא סתם אמרתי

ששון גואטה:  אתה רואה, צדקתי

רועי ברקוביץ': אני רוצה להגיד משהו, בבקשה, ואני רוצה לחלק את זה לשניים

רועי ברקוביץ':  יש לנו רשימה של הצעות בתחום שלנו

רועי ברקוביץ':  זה נכון שהיבואנים של התבואות הם מצומצמים, אבל הם ענקים בכמות האוכל שאנחנו מביאים לארץ, כי כל המדינה הזאת תלויה בפרות, בביצים ובחיטה שלנו

רועי ברקוביץ':  אז נכון שאנחנו לא הרבה, אבל אנחנו כמות אדירה שדרושה למדינה

רועי ברקוביץ':  המדינה הזאת היא מדינה של 99% ייבוא

קריאה: 99

קריאה: 7%

רועי ברקוביץ': יש רשימה של נקודות שצריך לטפל בהן ולדבר עליהן

רועי ברקוביץ':  אנחנו צריכים את הכתובות לנושאים השונים

רועי ברקוביץ':  נושא אחד זה הביטוח, כמו שדיברו על החשכ"ל וענבל

רועי ברקוביץ':  אני לא יודע מה הפתרון, אבל צריך לחשוב עליו

רועי ברקוביץ':  הנושא השני, אנחנו מנסים למצוא פתרון לביטחון אנשי הצות של האונייה

רועי ברקוביץ':  פתרון שלישי, אנחנו מדברים על אולי לעשות צו חירום, להגדיל את התפוקות בנמלי חיפה ואשדוד כדי שהידיים יעבדו, כי מה שאני מבטיח לאונייה כשהיא מגיעה זה שאנחנו נעבוד מאוד מהר, אבל זה תלוי בכמות המשמרות שאנחנו מקבלים

רועי ברקוביץ':      נכון שהם הגדילו בנמל אשדוד ובחיפה, אבל יש רשימה של דברים שאנחנו יכולים להציע ולדבר אותם

רועי ברקוביץ':  אנחנו צריכים להבין את הכתובות השונות

דוד ביטן: תציע להם את זה

רועי ברקוביץ': אבל אני רוצה להגיד עוד משהו

רועי ברקוביץ':  אנחנו לא מסתכלים על הבעיה הגדולה, ואני לא יודע אם זה המקום  להגיד אותה

רועי ברקוביץ':  תרחיש הייחוס, והוא אמיתי כי הוא קרה בלבנון 2, הוא שאוניות פשוט לא מסוגלות ולא מוכנות להגיע

רועי ברקוביץ':  אנחנו יכולים לנפנף ידיים עד מחר ולהציע פתרונות ביטוחיים, וכמו באוקראינה אין ייצוא של סחורות מהנמלים הגדולים

רועי ברקוביץ':  האוניות לא מוכנות להגיע, ולנו אין פיתרון כמו באוקראינה לשלוח את זה דרך רומניה

דוד ביטן: אני לא יודע אם למדינה יש פיתרון לזה

קריאה: יש לנו, המלאים האסטרטגיים

קריאה:  זה מה שיש לנו

ששון גואטה: כן, אבל עכשיו אנחנו רוצים

ששון גואטה:  עכשיו יצאה הוראה של משרד החקלאות וכל המשרדים לכל מחסני האחסנה, שרוצים להגדיל את המלאים

רועי ברקוביץ': נכון

רועי ברקוביץ':  אז אני רוצה להגיד שני דברים

רועי ברקוביץ':  פיתרון אחד זה פיתרון של חירום, להגדיל את מלאי החירום

רועי ברקוביץ':  הפיתרון השני, ואני לא יודע אם הוא נכון, אבל צריך לעבוד עליו, זה שמדינת ישראל או תחכיר אוניות או תיקח אחריות מלאה על האוניות, והאוניות יהיו כאילו שלה

רועי ברקוביץ':  ואז היא תיקח את הסחורה

רועי ברקוביץ':  אני לא יודע אם זה פיתרון נכון, אבל זה פיתרון - - -     

צדוק רדקר: אין צוותים

צדוק רדקר:  אין ימאים ישראלים

צדוק רדקר:  אין

רועי ברקוביץ': לא, אני לא יכול לפתור את הכול עכשיו

דוד ביטן: כרגע זה לא דיון שאני יכול לעשות אותו

דוד ביטן:  יש לך את הרגולטור, תפנו אליו

דוד ביטן:  לפי מה שאני מבין, אתם מטפלים בבעיות

דוד ביטן:  אם המלחמה לכיוונים לא רצויים, אז הכול יכול להיות

דוד ביטן:  אבל אנחנו עדיין פה, וכולם יצטרכו לטפל בבעיות

דוד ביטן:  כמו שאמרתי, לא נפתח דיון על זה

דוד ביטן:  תוך שבוע תודיעו לנו אם יש התפתחויות שליליות בעניין הזה, ואם אין, אז תמשיכו בטיפול שלכם

רועי ברקוביץ': סליחה, אני רק רוצה משפט אחרון קצר

דוד ביטן: לא, מספיק

דוד ביטן:  גמרנו, גמרנו

קריאה: יש כבר התפתחויות שליליות מהיממה האחרונה

קריאה:  מדינה אחרי מדינה נותנות את ה-security level, את מצב הביטחון המקסימלי למדינת ישראל

קריאה:  בספנות זה security level שלוש

קריאה:  בעזרת משרד החוץ, משרד הכלכלה וכל מי שיכול לעזור, אנחנו נלחמים בדברים האלה

דוד ביטן: בסדר, אתם עובדים על זה כרגע, מבינים את הבעיה ועובדים על זה

קריאה: עובדים על זה

קריאה:  אני לא מבטיח הצלחות

דוד ביטן: אתה שומע, צריך לפתור בעיות של ביטוח, כל מיני בעיות – תפתרו

שלום דנינו: איך נמל אילת מסייע בעניין הזה?     

קריאה: נמל אילת נערך כרגע לקבלת סחורות בחירום

קריאה:  הוא מפנה את כל המכוניות מהרציפים לשטחים שסידרנו לו

קריאה:  אגב, זה גם מה שדיברנו בהתחלה לגבי פיתרון שיש לו עם חנ"י, שנרתם ונתן שטחים חינם אין כסף לנמלים

דוד ביטן: אבל אתם שוקלים את העניין של הגדלת מחסני החירום, לסחורות, תבואות וכל הדברים האלה?     

שלום דנינו: להגדיל מלאי

עופר טלקר: אנחנו לא עוסקים במחסנים

עופר טלקר:  אנחנו עוסקים בכניסת אוניות

דוד ביטן: מי עוסק בזה? רח"ל?     

עופר טלקר: רח"ל, משרד החקלאות ומשרד האנרגיה

דוד ביטן: אז בוא נשמע את רח"ל

דוד ביטן:  אני מבין שרח"ל פה בזום, לא?     

קריאה: לא, הם לא פה

קריאה:  אין זום

שלום דנינו: אולי תגיד אתה משהו, כשאתה אחראי על זה?     

דוד ביטן: מאיזה משרד אתה?     

אוהד כהן: אני אוהד כהן, ממשרד הכלכלה והתעשייה

אוהד כהן:      אל"ף, לכל אחד מהמשרדים יש מלאי חירום מינימלי

אוהד כהן:  אצלנו במשרד אנחנו נערכים כבר להגדיל את המלאים בתחומים שונים

אוהד כהן:  זה לא כל המוצרים במשק, אבל אלה המוצרים המרכזיים שהמשק צריך בשביל להמשיך ולהתקיים

אוהד כהן:  מהבחינה הזו, גם אצלנו, ואני יודע שגם במשרד החקלאות וגם במשרדים האחרים, נערכים וכבר התחלנו להגדיל, ואנחנו נערכים בשביל להגדיל – לפחות אצלנו, בהנחיית שר הכלכלה והתעשייה

אוהד כהן:      בתור ראש מינהל סחר חוץ, אני אחראי על כל מערך הנספחים הכלכליים בחו"ל

אוהד כהן:  אנחנו נוכל לעבוד יחד עם החברים מרספ"ן ויחד עם האנשים פה, כדי לראות איך אנחנו מפרקים את כל אחת מהבעיות

אוהד כהן:  אם צריך לפנות לחו"ל, אז איך אנחנו מפעילים את כל המנגנונים עם משרד החוץ

אוהד כהן:  אנחנו נעשה את זה לאחר הישיבה

שלום דנינו: אז אתם תקיימו עכשיו פורום כזה יחד?     

אוהד כהן: אנחנו נקיים, קודם כול, שיח כדי להבין, כי הועלו פה מספר נקודות

דוד ביטן: אתם יכולים לתת לנו דיווח תוך שבוע מה קורה עם זה?     

שלום דנינו: מה ההערכות שלכם?     

קריאה: כל מה שתבקש

יואב צוקרמן: אם אפשר לתת עדכון חיובי, לשם שינוי – נמל המפרץ בחיפה - - -     

דוד ביטן: אתה המומחה שלנו מבחינת הרפורמה?     

יואב צוקרמן: אז עכשיו כבר לא

יואב צוקרמן:  אני לא מדבר על הרפורמה, אני מדבר על נמל המפרץ שאותו אני מייצג, אם אפשר

דוד ביטן: אז אתה מייצג

דוד ביטן:  זה לא רק רפורמה

יואב צוקרמן: כן, אמרתי

יואב צוקרמן:  התחלתי בזה

יואב צוקרמן:  ניסיתי לסייע, אדוני היו"ר, באמת, רק בשביל ניהול הדיון, לא מאינטרס

יואב צוקרמן: נמל המפרץ בחיפה, חברת נמל חיפה וגם חברת מספנות ישראל – שלושת הנמלים שפועלים כרגע במרחב נמל חיפה – כל עוד אין טילים למרחב הזה, כולנו נותנים מענה לאוניות שלא יכולות לפקוד באשדוד

יואב צוקרמן:  אין פה עניין מסחרי, לא גונבים אוניות ולא כלום, אלא פשוט נותנים מענה לאוניות שלא יכולות או מבקשות לפרוק כרגע בחיפה

יואב צוקרמן:      מבחינת יתירות של רציפים – כמו שאמרה גב' ליהי וכמו שגם אני אומר, אפשר לתת מענה ברציפים

יואב צוקרמן:  זאת אומרת, הבעיה שהייתה פעם הבעיה העיקרית לפני שבנו את הנמלים החדשים, של שטח רציף לעגון אוניות, היא הבעיה הקטנה

יואב צוקרמן:  הבעיה היא בכניסה שדיברתם על זה קודם – הכנסת האוניות, זה הנתבים, שאולי אפשר, אני לא קובע, להשקיע שם יותר כסף כדי לייצר יותר תפוקה

יואב צוקרמן:  אחלה אנשים, פשוט תמריצים

יואב צוקרמן:  אולי צריך לגייס עוד אנשים, עוד סירה, עוד אנשים

דוד ביטן: אנחנו במלחמה, לא חייבים לתת תמריץ, עם כל הכבוד

יואב צוקרמן: דבר שני, מבחינת מיגון, חשוב לציין, בשני הנמלים החדשים, נמל הדרום באשדוד ונמל המפרץ בחיפה, הנמלים נבנו לפי הנחיות של פיקוד העורף, והם עובדים בכל מצב

דוד ביטן: תגיד לי, בנמל אשדוד יש לך בעיה עם נתבים?     

אלי בר יוסף: לא

דוד ביטן: באיזה נמל יש בעיה עם נתבים?     

אלי בר יוסף: זה בעיקר במרחב הצפון

אלי בר יוסף:  יש שתי חברות תעבורה ימית

אלי בר יוסף:  אחת בצפון ואחת בדרום

אלי בר יוסף:  בדרום זה עובד היטב

יואב צוקרמן: כשיש הרבה אוניות נהיה לחץ של הכנסת אוניות

יואב צוקרמן:  אני רק רוצה להשלים

יואב צוקרמן:      נמל המפרץ ממוגן לחלוטין

יואב צוקרמן:  הפעלת המנופים מתבצעת בשלט רחוק על-ידי עובדים ישראלים מתוך חדרים ממוגנים, וכל עוד יש אונייה ברציף והאונייה לא בורחת, אנחנו יודעים לתת מענה גם לזה

יואב צוקרמן:  הבעיה מתחילה להתעורר בנושא של משאיות לחלץ את המטען מהנמלים

דוד ביטן: אבינועם ברוכים, הוא הנציג של משרד הביטחון בזום?     

קריאה: של רח"ל, כן

קריאה: אין זום, אדוני היו"ר

דוד ביטן: אבל איך רח"ל לא מגיעים לדיון כזה? עוד לא הבנתי את הסיפור הזה

אבינועם ברוכים: אני בזום מתחילת הדיון

אבינועם ברוכים:  פשוט סגרו לי את המיקרופון ולא יכולתי לפתוח אותו

דוד ביטן: אז שמעת את הדיון?     

אבינועם ברוכים: שמעתי את כל הדיון וניסיתי לדבר כמה פעמים

אבינועם ברוכים:  לצערי, המיקרופון היה כבוי

אבינועם ברוכים:      אנחנו כרשות החירום הלאומית, בסמכותנו, במצב חירום ובמצב מלחמה, לקבוע את התעדוף למשק על-פי החלטת ממשלה של ומ"ע, כמו שאתה מכיר, אדוני היו"ר

אבינועם ברוכים:      העברנו את ההנחיה שלנו לרספ"ן, לתעדף בשלב הזה גרעינים, מספוא, חיטה ומוצרים אחרים, דלקים חיוניים למשק

אבינועם ברוכים:  אנחנו פועלים במה שנקרא: נוהל זמן יקר, להגדיל את המלאי החיוני למשק במדינת ישראל, גם בצפון, גם בדרום ובכל מקום אחר

אבינועם ברוכים:      מבחינת המלאים האסטרטגיים, אנחנו עוקבים כל יום אחר המלאים במדינת ישראל של כל המלאים האסטרטגיים, כולל תזקיקים, כולל גפ"ם, כולל גרעינים

אבינועם ברוכים:  ולאור זאת, אנחנו מבצעים הערכות מצב ומבצעים, כמו שאמרו לך אנשים מרספ"ן, במסגרת נוהל שיט חיוני - - -     

דוד ביטן: אלה דברים כלליים

דוד ביטן:  אבל אם יש פנייה של מפעל חיוני לגבי סחורה שצריכה להגיע, בעניין הזה תנו החלטה ספציפית

אבינועם ברוכים: בוודאי

אבינועם ברוכים:  אנחנו מקבלים דיווחים ממשרד הכלכלה, מכל משרדי הממשלה

אבינועם ברוכים:  כל יום אנחנו עושים איתם הערכות מצב

אבינועם ברוכים:  ברגע שאנחנו מקבלים פער מסוים, אנחנו מיד פועלים ברמה הזאת

דוד ביטן: אבל בכל זאת, יש טענות כאלה ואחרות

דוד ביטן:  אנחנו הצענו שהתאחדות התעשיינים תקבל את הפניות ותפנה אליהם

עופר טלקר: יש בעיה עם זה

עופר טלקר:  הבעיה היא שעל התאחדות התעשיינים יכולים ללחוץ גורמים אינטרסנטים כדי למנוע - - -     

דוד ביטן: אבל אתם שוקלים - - -     

חגי אדרי: אנחנו יודעים לעמוד בלחצים

דוד ביטן: אבל אתה שוקל את הבקשה

עופר טלקר: אני שוקל את הבקשות

עופר טלקר:  היבואנים יודעים לפנות אליי ישירות על-מנת לקבל מענה

דוד ביטן: בסדר, אבל שיהיה עוד גוף שירכז

קריאה: לא צריך גורם מתווך פה

קריאה:  אני חושב שהדבר הכי נכון זה לעבוד ישירות מול רספ"ן והנמלים

דוד ביטן: אני רוצה לשאול שאלה נוספת

דוד ביטן:  אתה שומע שיש בעיה עם הנתבים בצפון, שהם לא מספקים את העבודה

דוד ביטן:  למה שלא תגייסו אותם למילואים במסגרת צו 8, כדי שהם היו כל הזמן נוכחים באתרים? עם כל הכבוד, אני לא מוכן לנהל פה יחסי עבודה וכספים

דוד ביטן:  יש בעיה גדולה מאוד עם הנתבים

דוד ביטן:  בדרום אין בעיה, אבל אם בצפון יש בעיה, תגייסו את האנשים

שלום דנינו: ואתם קוראים לזה זמן יקר, נכון?     

עופר טלקר: כן

שלום דנינו: ואסור לבזבז את הזמן היקר הזה כי אנחנו מבינים למה אנחנו מתכוונים

דוד ביטן: אני מבקש מכם, תשקלו את העניין לגייס אותם בצו 8

דוד ביטן:  זה הכול

דוד ביטן:  לא יכול להיות שבזמן מלחמה מתחילים לנהל איתנו משאים-ומתנים כספיים

דוד ביטן:  זה הכול

עופר טלקר: החבר'ה לא צעירים כל-כך - - -     

דוד ביטן: זה לא מעניין

דוד ביטן:  אפשר לגייס כל אחד בצו 8

עופר טלקר: אני רק אומר

דוד ביטן: אם אתה לא יודע, הם יכולים לעשות כל דבר במלחמה

דוד ביטן:  מה זה מעניין אותי אם צעירים או לא צעירים

ששון גואטה: אנחנו לא מחפשים לעשות רע, אנחנו מחפשים פתרונות

עופר טלקר: ברור לי שזו המטרה

עופר טלקר:  ברור לי

דוד ביטן: אלא אם כן הם יבואו כמו בני-אדם

דוד ביטן:  אז אני מבקש ממך, תבדקו את העניין הזה

דוד ביטן:  בסדר? אנחנו לא יכולים לתת לאנשים לנהל אותנו בזמן מלחמה, מכל מיני שיקולים

אוהד כהן: לגבי נושא התעדוף, על-מנת לפתור את האתגר שעופר הציג פה, אנחנו במשרד הכלכלה יודעים לעבוד היטב עם התאחדות התעשיינים

אוהד כהן:  אנחנו מדברים איתם כל הזמן

דוד ביטן: אנחנו לא רוצים שיבואו מפעלים חיוניים בצפון ובדרום, ויגידו שיש להם בעיה עם העניין הזה

דוד ביטן:  אם אפשר לפתור להם את הבעיה ספציפית, בעקבות פנייה שלהם – אני לא מדבר על העניין הכללי של דלקים וכו'

דוד ביטן:  ודאי שאלה הנחיות כלליות שצריכות להיעשות

דוד ביטן:  אבל יש גם בעיות ספציפיות ומישהו צריך לטפל גם בבעיות הספציפיות

אוהד כהן: אז אין בעיה, אנחנו ניקח את זה יחד

דוד ביטן: מי נותן את הרשימה של הנתבים בצפון למשרד הביטחון?     

יאיר גולן: אני חושבת שצריכה להיות הנחיה של משרד התחבורה

עופר טלקר: אני אפנה לחנ"י מחברת נמלי ישראל כדי שיעבירו

צדוק רדקר: אנחנו נטפל בזה

דוד ביטן: טפלו בזה ושיחליטו, או שיגייסו אותם או שיפתרו את הבעיה כמו בדרום

דוד ביטן:  זה הכול

דוד ביטן:  פה לא משחקים משחקים עם הדברים האלה

דוד ביטן:  זה חשוב למדינה

שלום דנינו: לא יכול להיות שאונייה ממתינה ברציף פנוי

דוד ביטן: בגלל שהוא רוצה לקבל עוד 1,000 שקל משכורת

דוד ביטן:  זה לא ילך, הסיפור הזה

צדוק רדקר: לא, זה לא שם

צדוק רדקר:  אבל אני אדבר גם עם אבי לוי

דוד ביטן: מה שייך אבי לוי?     

צדוק רדקר: הוא יו"ר האיגוד שלהם

דוד ביטן: אבל הוא של הימאים

צדוק רדקר: הוא גם שלהם

יאיר גולן: זו חברה ממשלתית

יאיר גולן:  מינו לפני יומיים מנכ"ל חדש שצריך להיכנס ולקבל את אישור השרים

יאיר גולן:  תריצו את זה גם בתור ממשלה שיהיה שם צוות

דוד ביטן: אני יכול לדבר עם אבי לוי

דוד ביטן:  אבי לוי חבר שלי

דוד ביטן:  אין לי בעיה

עידית חנוכה: כן, אבל היא אומרת לך שזו חברה ממשלתית

עידית חנוכה:  לא אבי לוי

דוד ביטן: אולי הוא מייצג אותם

דוד ביטן:  אני לא יודע

עידית חנוכה: הוא מייצג קציני ים, כמו שאמרת, אדוני

דוד ביטן: עידית, ביום שני הבא תקבעי ישיבה של רבע שעה עד חצי שעה, ונשמע מה קורה עם העניין של הנתבים בצפון

דוד ביטן:  עד אז שתיפתר הבעיה איתם

דוד ביטן:  אם לא נפתרה, גייס אותם למילואים

דוד ביטן:  גייס אותם

ששון גואטה: זה עם החולצה הכחולה רצה לדבר גם, לא? אתה נציג המובילים?     

גבי בן הרוש: אני שומע בעיות תפעול, אז זה טוב

גבי בן הרוש:  יחסי עבודה, לא מלחמה

גבי בן הרוש:  אנחנו לא במלחמה

ששון גואטה: אז מי אתה?     

דוד ביטן: אחרי שסיימנו את כל הבעיות האלה, איזו בעיה אתה רוצה להציג?     

גבי בן הרוש: לפי הדיון, יש לי הרגשה שאנחנו לא במלחמה

גבי בן הרוש:  המלחמה האמיתית היא בשטח

גבי בן הרוש:  מהיום הראשון של המבצע גויסנו לצבא, גם בוויזות וגם בצווי 8

גבי בן הרוש:  אדוני, אתה ניהלת פה דיון לפני ארבעה-חמישה חודשים על יוקר המחיה ועל המחסור בנהגים

גבי בן הרוש:  אז תאר לך באיזה מצב אנחנו היום

דוד ביטן: מצב עוד יותר קשה, נכון?     

גבי בן הרוש: יותר קשה

גבי בן הרוש:  זה פשוט לא להאמין, התחלתי לעסוק אפילו במרכולים, להביא להם סחורה

גבי בן הרוש:  אין לי נהגים

גבי בן הרוש:  הצבא גייס בצו 8 משאיות, ויחידה אחרת מבקשת ממני בלילה: גבי, תביא לנו נהגים

גבי בן הרוש:      לגבי הנמלים, בגלל המתיחות בדרום, באופן טבעי עברו האוניות לצפון ונסתמו הנמלים

גבי בן הרוש:  פונה אליי עוזי יצחקי מחנ"י: גבי, התעשיינים מתחננים להוציא סחורות מהנמלים, הם פנו למשרד הכלכלה ולמשרד התחבורה, מה עושים? ואני אהיה איתך בכל ועדה שתקום אחר-כך

גבי בן הרוש:  אמרתי לו: אני לא צריך את זה, אני צריך פיתרון

גבי בן הרוש:      משרד התחבורה יצא עם קול קורא

גבי בן הרוש:  מה אין בקול קורא במשך השבועיים האלה? אין קול מענה

גבי בן הרוש:  אני לא צוחק

גבי בן הרוש:  הגעתי לעשרות נהגי מוניות שמחזיקים רישיונות, שיבואו להתגייס ואני אפעיל אותם

גבי בן הרוש:  אין לי עם מי לדבר

אבי בן גיגי: גבי, עוזי יצחקי על זה, בן זקן על זה, פשוט תדבר איתם

אבי בן גיגי:  מה הבעיה? אנחנו מדברים ברמה יומית

גבי בן הרוש: אבל עוזי יצחקי פנה אליי, והעבירו את זה לוועדת הכלכלה, והיה פה מה שמו מוועדת הכלכלה

דוד ביטן: מה הקשר לוועדת הכלכלה?     

קריאה: - - - שיש לו מאות נהגים

דוד ביטן: אף אחד לא העביר את זה אלינו, דרך אגב

גבי בן הרוש: אדוני היו"ר, המפעלים בלי חומרי גלם, מתחננים אלינו, וחברות ההובלה אומרים, מה אתה רוצה, אין לי, הכול מגויס

גבי בן הרוש:  זאת אומרת, יש ערימות, גם במספנות, גם בחיפה, הכול נערם בכמויות של סחורות שלא יוצאות, למעט התפזורת שאנחנו נותנים לה מענה

גבי בן הרוש:  יש פה מצוקה על מצוקה

דוד ביטן: מה הוא אומר?     

שלום דנינו: הוא אומר שכבר עכשיו הוא נותן הוראה לחבר'ה שם בנמל חיפה, שלא יהיה מצב שיהיה רציף ריק ואונייה ממתינה

יאיר גולן: למי הוא נותן הוראה?     

שלום דנינו: לנתבים

יאיר גולן: אבל הנתבים הם לא עובדים של נמל חיפה

שלום דנינו: נכון, אבל הוא יפעיל את זה

דוד ביטן: הוא מייצג אותם

יאיר גולן: מי זה?     

קריאה: אבי לוי, יו"ר איגוד קציני הים

יאיר גולן: בסדר, שייתן הוראה

דוד ביטן: אם הוא ייתן הוראה, אז אין בעיה והבעיה תיפתר

שלום דנינו: הוא יעשה את זה עכשיו

דוד ביטן: יופי, מצוין

דוד ביטן:  אם הבעיה עם הנתבים תיפתר, אז אין בעיה

דוד ביטן:  לא ידעתי שאבי לוי הוא המייצג שלהם

דוד ביטן:  אני יודע שהוא האחראי על הימאים, ואין כמעט ימאים בישראל

צדוק רדקר: נתבים הם רבי-חובלים עם ניסיון רב, שעושים רישיון לניתוב

דוד ביטן: כן?     

צדוק רדקר: כן

שלום דנינו: בשביל זה הוא רוצה גם שנעשה חוק - - -     

דוד ביטן: אני הייתי אצלו, הוא נתן לי לנהוג באונייה ולנתב אותה

שלום דנינו: ומאז, חברת הספנות הזאת לא מכניסה אוניות

יאיר גולן: ביטן, אולי תתגייס בצו 8?     

גבי בן הרוש: אפשר לסיים? אני רוצה להגיד לך – וזה לא נשמע פה בוועדה – שהמצב חמור יותר ממה - - -     

דוד ביטן: אבל אמרה לי המנהלת שהיה פה נציג של משרד הכלכלה והוא אמר שאין מחסור

גבי בן הרוש: הוא בחוץ ושאלתי אותו, אתה אמרת בדיון שאין נהגים? לפני חודשיים היו אלי רח"ל

דוד ביטן: אבל אתה יודע שגם הצבא צריך נהגים

גבי בן הרוש: נתתי לו את כל הנהגים, אבל הצבא מבקש ממני עוד נהגים

גבי בן הרוש:  אין לנו

גבי בן הרוש:  בינתיים אנחנו משתקים את כל התעשייה, כל חומרי הגלם, הכול תקוע בנמלים

אוהד כהן: הבעיה היא טיפה יותר מורכבת ויותר כוללת

גבי בן הרוש: וחזרנו לאותה מציאות

גבי בן הרוש:  לפני חודשיים, כשרח"ל היו אצלי במשרד בחיפה, אמרתי להם, חבר'ה, אני צריך כתובת אחת שאם חלילה קורה משהו, אם רעידת אדמה או משהו ביטחוני, שגוף אחד יתכלל

גבי בן הרוש:  והינה, מה שאנחנו רואים פה זה פיזור בין כל המשרדים ואף אחד לא הכתובת

גבי בן הרוש:  פשוט, אף אחד לא הכתובת

גבי בן הרוש:  אנחנו חוזרים לאותו מצב

דוד ביטן: אז מה אתה מבקש? בוא נשמע

גבי בן הרוש: שתהיה כתובת אחת

גבי בן הרוש:  לא יכול להיות שאחד מגייס משאיות ואין לו נהגים

גבי בן הרוש:  אם זה פיקוד העורף, אז עם כל הגופים והחמ"לים

דוד ביטן: אתה רוצה כתובת אחת שתהיה בקשר איתך?     

גבי בן הרוש: לא, שתתפעל את כל המערכות האלה

גבי בן הרוש:  אנחנו צועקים את זה ממלחמת לבנון 2

גבי בן הרוש:  מיום כיפור אני זוכר את זה

גבי בן הרוש:  שתהיה כתובת אחת עם סמכות

גבי בן הרוש:  לא יכול להיות שכל אחד פה יושב ומתכווץ, ואנחנו חוזרים לאותו מצב, אם זה באוניות, אם זה במשאיות ואם זה בנהגים

גבי בן הרוש:      מילה אחרונה, אדוני, לגבי השעות, ואני מברך על זה שהגדילו את השעות

גבי בן הרוש:  מה זה מוכיח? ואמרנו את זה בדיון, תקנה שאנחנו מדברים עליה פה בוועדת הכלכלה עוד במושב הישן, 20 שנה

גבי בן הרוש:  מה זה מוכיח? שבחמש דקות אפשר לתקן

דוד ביטן: אתה יודע, לפעמים המצב קובע

גבי בן הרוש: אבל לצערי, אנחנו במצב חירום מתמשך, גם כלכלית וגם - - -     

דוד ביטן: בסדר, אבל זה נפתר

דוד ביטן:  נכון?     

גבי בן הרוש: אני מקווה שהוועדה תסגור את זה אחת ולתמיד, סופית, ולא בארכות של עשרה ימים

דוד ביטן: משרד הכלכלה, בבקשה

אוהד כהן: משרד הכלכלה הקים חמ"ל תעסוקה בדיוק בשביל לענות על העניין של ביקוש והיצע, איפה שיש עודף ביקוש, איפה שיש עודף היצע, ולנסות לתאם את זה, כולל בנושא נהגים

אוהד כהן:  אני מציע שנדבר, ניתן את הכתובת של הבן-אדם

אוהד כהן:  אם יש לך רשימה של נהגים שמוכנים עכשיו - - -     

גבי בן הרוש: אמרנו לו

אוהד כהן: אז נעשה חיבור ונפתור את הבעיה

גבי בן הרוש: סליחה, הנהגים האלה לא יושבים על המדף

גבי בן הרוש:  אלה נהגים שאני שולף אותם, שיש להם 20 שנה רישיון והם לא נהגו

גבי בן הרוש:  אני צריך לפחות יומיים-שלושה לרענן אותם, אני צריך לעשות להם אישור כניסה לנמלים, אני צריך לעשות להם סיווג ביטחוני

גבי בן הרוש:  יש פה תהליך

גבי בן הרוש:  זה לא מישהו על מדף

אוהד כהן: אני מציע לך פה - - -     

גבי בן הרוש: אבל אתם שולחים אותי ממשרד למשרד

גבי בן הרוש:  חנ"י אליך     

אוהד כהן: אני מציע לך נקודת קשר אצלנו בתוך המשרד, של חמ"ל תעסוקה, בדיוק בשביל לנסות לסגור את הפערים האלה

אוהד כהן:  אתה מצביע על נקודות

אוהד כהן:  ניתן לך בן-אדם

דוד ביטן: אז תן לו

דוד ביטן:  הינה, הם ייתנו לך בן אדם שיהיה איש הקשר איתך

אלי בר יוסף: חה"כ ביטן, אני רוצה להגיד גם מילה טובה

אלי בר יוסף:  אני חייב לציין שמאז תחילת המבצע הזה, העסק מתנהל בתקשורת יוצאת מן הכלל בכל מה שקשור למשרד התחבורה, ולא מעט גורמים אחרים, מכס - - -     

יאיר גולן: אנחנו מצטרפים

אלי בר יוסף: ואני רוצה לומר לך שהרבה דברים שהיו נסגרים בשבוע, נסגרים ביום, ודברים שהיו נסגרים בחודש, נסגרים בשבוע, ואני מקווה שזה ימשיך ככה

אלי בר יוסף:  זה בהחלט ראוי לציון

דוד ביטן: שיהיה גם בימים רגילים, לא רק בימי מלחמה

אלי בר יוסף: אמן

פיני פרנקו: אני רוצה להוסיף כמה דברים, אם אפשר

פיני פרנקו:  אני פיני פרנקו, ממספנות ישראל

פיני פרנקו:      קודם כל, אנחנו מבינים שיש בעיית נהגים והיא כנראה לא תיפתר בשבוע הקרוב

פיני פרנקו:  יש פתרונות שיכולים לעזור

פיני פרנקו:  דבר ראשון, הובלה ברכבת

פיני פרנקו:  רכבת ישראל ורכבת איתנים עובדות בהיקפים וכמויות מאוד-מאוד קטנות

פיני פרנקו:  הגיע הזמן שהן ירימו את הכפפה ושגוף כלשהו בממשלה ובכנסת יעזור להם להריץ את הרכבות האלה

פיני פרנקו:  רכבת אחת יכולה להחליף מעל 50 משאיות

פיני פרנקו:  הם עובדים בדרך-כלל בלילות

פיני פרנקו:  הבאפרים שאנחנו יכולים לייצר ליד אתרים, ליד מפעלים, ומשם להוביל את זה, מצריכים הרבה פחות נהגים והרבה פחות משאיות שיעשו סבבים

פיני פרנקו:      אם המדינה תוכל לעזור לאותן חברות שלא יכולות לעבוד בכלל, שגם אם אנחנו כבר משיגים משאיות, אין להם לאן להגיע, אין להם לאן לצאת, כי חברות שלמות לא עובדות – ואם ייתנו להם היתרים או אישורים לצאת ולעשות את העבודה, נוכל להוביל גם לשם סחורות

פיני פרנקו:  אתם חייבים להבין שביום שלמוחרת, עם כל הכבוד לנמל אשדוד, יש פה נמלים שכרגע עובדים ולא יהיה להם מקום לאחסן סחורות

אלי בר יוסף: קצת צניעות

אלי בר יוסף:  "עם כל הכבוד לנמל אשדוד" – נמל אשדוד עובד, ובאמת, קצת פרופורציות

אלי בר יוסף:  מאיפה הגעת עם 5%–6% מהפעילות שלך?     

יואב צוקרמן: אלי, שנייה

יואב צוקרמן:  הנקודה של הרכבת היא נקודה מאוד חשובה ברמה תשתיתית

יואב צוקרמן:  כרגע אין פקקים, אז לא מרגישים את זה

יואב צוקרמן:  אבל זו הזדמנות, ואני מסכים לגמרי עם מה שנאמר פה

יואב צוקרמן:  יש פה הזדמנות להפעיל את הרכבת מול הנמלים בנושא של המכולות

יואב צוקרמן:  הבעיה פה היא כלכלית

שלום דנינו: אגב, רק שתדעו, קיימנו על זה דיון מאוד עמוק על החיבור, הם משפצים את - - - השונים

יואב צוקרמן: בהחלט

יואב צוקרמן:  אבל בסוף, אדוני, הבעיה ברכבת היא שהמדינה שלנו קטנה מדי מבחינה כלכלית לרכבת

יואב צוקרמן:  הפלאג-נאמבר להסיע מכולה ברכבת זה 300 ק"מ

יואב צוקרמן:  אז זה כלכלי

יואב צוקרמן:  במדינת ישראל כמעט ולא מובילים במרחקים כאלה

יואב צוקרמן:  אז מה שצריך, כמו שכל הרכבת במדינת ישראל מסובסדת, וכשאנחנו נוסעים ברכבת אנחנו משלמים פחות מהמחיר הכלכלי של הנסיעה שלנו ושל כל מה שהושקע ברכבת, אז גם ברכבת מטענים, זה הזמן, עכשיו כשיש פחות נוסעים ברכבת ויש פנאי לרכבת ישראל לעסוק במטענים, וצריך לבנות איזשהו מודל של סובסידיה שיכול לבוא מחברת נמלי ישראל

שלום דנינו: כל הרעיונות, רק שתדע, עלו פה

יואב צוקרמן: אני רק רוצה לחדד

יואב צוקרמן:  יש מלא כסף בשוק הנמלים

יואב צוקרמן:  הוא משק כספי סגור

יואב צוקרמן:  כולנו, כל היושבים פה, אנחנו שוכרים של שטח מחברת נמלי ישראל, ואנחנו משלמים עשרות מיליונים אם לא מאות מיליונים בשנה, כל אחד מהנמלים שנמצאים פה, לחברת נמלי ישראל שאחראית על זה ורוצה לעזור

שלום דנינו: תאפשר לנו רגע לעשות מזה תכלית

שלום דנינו:  אתם יכולים לייצג את נושא הרכבת מול הספנות שנראה איזה מתקנים? - - -     

קריאה: לא, לא קיבלתי הרשאה לזה

קריאה:  מצטער

צדוק רדקר: אנחנו נעלה את זה במשרד התחבורה וגם מול חנ"י

צדוק רדקר:  אנחנו מכירים את הנושא, הוא לא חדש

שלום דנינו: כן, גם אנחנו עשינו פה דיונים

צדוק רדקר: למשל, בנמל המפרץ זה לא יהיה רלוונטי למלחמה הזאת

צדוק רדקר:  לפחות נקווה שהמלחמה הזאת לא תימשך עוד שלוש שנים

גבי בן הרוש: למה לא רלוונטי?     

צדוק רדקר: יש לך חיבור רכבת?     

גבי בן הרוש: אני יודע להקפיץ מכולות על הרכבת בתוך עשר דקות לתחנה הקרובה אליי

גבי בן הרוש:  למה לא? אין שום בעיה

צדוק רדקר: - - -     

גבי בן הרוש: זה עולה עוד 100 שקל או 200 שקל למכולה, וחנ"י תהיה מוכנה לממן את זה

צדוק רדקר: אבל הדבר נמצא בדיונים במשרד התחבורה, ואני מקווה שיהיה פיתרון בעניין הזה בקרוב

שלום דנינו: כי בזמנו ביקשו סבסוד מהסיבות שאתה העלית, וכל הדיונים העמוקים האלה היו טרם המלחמה

שלום דנינו:  עכשיו, בימי המלחמה, אנחנו צריכים להתמקד, תכל'ס, מה עושים מחר בבוקר

יואב צוקרמן: אדוני, אין לך פרויקטור, וכמו ששמעת את הרגולטור אומר, אני לא מוסמך אבל אני מוכן להעביר את ההודעה שלך למנכ"ל משרד התחבורה

יואב צוקרמן:  אבל כל עוד לא יהיה פרויקטור שיהיה מוסמך לפתור את הבעיות התפעוליות והכלכליות, ואת הפלונטר בין השחקנים השונים בנמלים - - -     

דוד ביטן: זה באחריות משרד התחבורה, ואם הם יעבירו, הם צריכים לפתור את הבעיות

יאיר גולן: ואת הבעיות צריך לפתור, אבל לא צריך לנצל את המצב

יאיר גולן:  זה משהו שצריך להבהיר

יאיר גולן:  צריך לפתור בעיות ענייניות

יאיר גולן:  כולנו במלחמה, כולנו מגויסים, האנשים שלנו בחזית

יאיר גולן:  למעלה מ-60 עובדים בנמל חיפה בחזית, מגויסים למילואים

יאיר גולן:  אני רוצה להתעסק בעבודה, רוצה להכניס סחורה, רוצה שכולם יתקתקו, ולא רוצה להתעסק בבעיות פנימיות שכל רגע מעלים לי ומנצלים, נמלים כאלה ואחרים, את המצב של המלחמה למצב ציני

דוד ביטן: טוב, הבנתי

טל בר: אדוני היו"ר, אם אפשר, בבקשה?     

דוד ביטן: כן, ואני רוצה לסיים את הישיבה

טל בר: אז ממש קצר

טל בר:  שמי טל, אני נציגה של שתי חברות יבואנים של ברזל

טל בר:  אין בעיה באמת, לא צריך עדיפות בברזל

טל בר:  כרגע יש בעיה אקוטית בתקנה של משרד התחבורה של הובלת גלילי ברזל על גבי עריסות ייעודיות בלבד

טל בר:  זו תקנה שהועברה, כולנו התארגנו ומובילים

טל בר:  כרגע הבעיה הזו מוסיפה לקשיים נוספים שקיימים

טל בר:  גם ככה, שמעתם, שאין משאיות, וגם משאיות שקיימות והן בכוננות הורידו את המתקנים האלה, וזה מוסיף לקושי שגם ככה יש לנו להוציא מהנמלים

טל בר:      אני מבקשת גם מול משרד התחבורה, לבדוק את הנושא של הקפאת התקנה הזאת

גבי בן הרוש: אבל ביטלנו אותה

גבי בן הרוש:  ביטלנו

גבי בן הרוש:  זו טעות

גבי בן הרוש:  גם אבנר דיבר איתי

גבי בן הרוש:  אתם טועים

טל בר: אף אחד לא אמר לנו שזה בוטל

קריאה: נהגים לא מוכנים לנסוע בלי זה, כי המשטרה נותנת קנסות

טל בר: אני פניתי לנמל אשדוד ואמרו לי שהם לא קיבלו הוראה שזה לא

גבי בן הרוש: חבר'ה, ביטלנו את זה

טל בר: אבל נמל אשדוד אומר, אנחנו לא קיבלנו הוראה, אנחנו מחייבים להוציא - - -     

גבי בן הרוש: נמל אשדוד קיבל

טל בר: הינה אלי

גבי בן הרוש: אני אעביר לך את התקנה, טוב?     

אלי בר יוסף: מה? פספסתי אתכם כרגע

טל בר: להוציא גלילי פלדה על גבי העריסות הייעודיות

טל בר:  פניתי לאייל, והוא אמר לי, מה שיגידו משרד התחבורה

אלי בר יוסף: אנחנו מוציאים

אלי בר יוסף:  הכול בסדר

אלי בר יוסף:  זה עובד יפה מאוד

אלי בר יוסף:  פרקנו שתי אוניות גלילים

אלי בר יוסף:  ברגע זה אני פורק אוניית גלילים

טל בר: אז תנחה את האנשים שלך?     

אלי בר יוסף: הכול בסדר ויוצא כמו שצריך, והכול מנוהל כמו שצריך

אלי בר יוסף:  הנמל פורק הרבה מאוד מטענים

אלי בר יוסף:  אני מאחל למספנות שיהיו גדולים, שיפרקו את המטענים שאנחנו פורקים היום

אלי בר יוסף:  ובנושא הזה, אני מבקש, חבר'ה, תהיו ממלכתיים ותפרגנו, ועם כל הכבוד לעסקים הפרטיים שלכם

דוד ביטן: מי זה מנכ"ל תעשיות מספנות ישראל?     

עידית חנוכה: הוא בזום

אברהם שכטרמן: קודם כול, אלי אני מפרגן לך בענק

אברהם שכטרמן:  אתם נמל גדול מעלינו

אברהם שכטרמן:      לגבי הנקודות שעלו פה, אני הייתי בקשר אתמול עם מנכ"ל חברת הבת של רכבת איתנים, ואני בקשר עם - - -     

דוד ביטן: לא מבינים מילה ממה שאתה אומר

שלום דנינו: האיכות לא טובה, עידית

עידית חנוכה: יש לו נציג כאן

עידית חנוכה:  אולי הוא רוצה להשיב?     

אברהם שכטרמן: אני אנסה בצורה הזאת, אם אתם שומעים אותי עכשיו

אברהם שכטרמן:      יש לנו היום שני דברים

אברהם שכטרמן:  אנחנו עובדים עם הרכבת, לנסות להוביל מטענים

אברהם שכטרמן:  למרות שאין לנו מסילה, אנחנו מוציאים מפה רכבות לפחות פעם בשבוע

אברהם שכטרמן:  יש אפשרות להגדיל את ה-capacity בצורה משמעותית

אברהם שכטרמן:  אנחנו בקשר עם חברת הבת של רכבת המטענים

אברהם שכטרמן:  המגבלה כרגע היא פער עלויות

אברהם שכטרמן:  לרכבת עצמה ההובלה היא לא כלכלית

אברהם שכטרמן:      אם אפשר, רק בתקופת המלחמה – אנחנו לא רוצים שקל – לעזור לרכבת להפוך את זה למצב שהיא תוכל לבצע את הפעילות הזאת, אנחנו נוכל לבצע הובלות ולתת תגבור למשאיות

אברהם שכטרמן:  פה בעצם זו לא עזרה בשבילנו, זו עזרה לרכבת לאפשר להם להוביל יותר סחורות

דוד ביטן: טוב, הבנתי

דוד ביטן:  אמרנו שביום שני ישיבה קצרה, תכניסי את הרכבת שהם יבואו וגם משרד התחבורה שיבואו, ואת האוצר כמובן

שלום דנינו: אבל אתם תעדכנו אותם שיבואו מוכנים

אברהם שכטרמן: המנכ"ל - - - ויורי שמנהל את הפעילות הזאת, שניהם היו בקשר איתי אתמול

אברהם שכטרמן:  כרגע זה לא עובד רק בגלל פערי כסף

אברהם שכטרמן:  כל מה שהם צריכים לעשות זה להגיע למחיר של משאית

דוד ביטן: יש לזה עלות

דוד ביטן:  אין מה לעשות

דוד ביטן:  אתם תבררו עם הרכבת בינתיים, אנחנו נברר עם האוצר, ובישיבה ביום שני ננסה לפתור את הבעיה רק לתקופת המלחמה, לא קשור לדברים כלליים

קריאה: נשמח שזה ימשיך גם אחר-כך

דוד ביטן: תודה רבה

דוד ביטן:  הישיבה הסתיימה